**Nyhetsbrev til husfellesskapene i Randaberg menighet.**

**(november 2019)**

**Til alle dere i Randaberg menighet som tilhører et husfellesskap.**

**Med dette nyhetsbrevet ønsker vi å gi dere en oppdatering på siste nytt i menigheten og gi dere noen refleksjoner rundt et tema/bibeltekst. Kanskje kan dere ta opp noe fra nyhetsbrevet nå dere samles til husfellesskap neste gang?**

Fra soknepresten:

**« ……..misbruk av sårbar situasjon …….»**

De siste 5 ukene har jeg vært meddommer i lagmannsretten hvor tiltalen går på grov menneskehandel (Straffelovens § 257 pkt b arbeid eller tjenester) med en strafferamme på fengsel inntil 10 år. Saken er enda ikke avgjort, men underveis har jeg hatt tid til å reflektere på et av kriteriene som ligger til grunn for eventuell domfellelse: «misbruk av sårbar situasjon).

Samtidig er vi midt i Black Friday Week og reklame for alle gode muligheter vi har til å lykkes med julehandelen. Det kan sikkert listes opp mange argumenter for at vi er viklet inn i en uheldig spiral med etiske utfordringer i forhold til ressursbruk, fordeling, fokus på materielle goder, egosentrisme – og hva dette får som konsekvenser for oss selv og de rundt oss.

Noe av vår, som enkeltpersoner og menighet, «sårbare situasjon» er kanskje frykten for å være annerledes, at vi verken våger å snakke om eller handle etter andre prioriteringer.

Hvordan hadde vårt eget liv, og fellesskapet i samfunn og menighet vært, om det hadde blitt tilsvarende mye «reklamepenger» på: «Får Sønnen frigjort dere, da blir dere virkelig fri.» (Joh 8,36).

Innspill fra gudstjenesteutvalget: Er det et husfellesskap som kan tenke seg å være med å utforme en gudstjeneste? Preken, salmer, bønner osv. Ser for meg at presten da kanskje kan være med på et møte i husfellesskapet der vi kan snakke om eventuell dato og innhold. Ta kontakt om det kan være aktuelt.

Mitt vikariat som sokneprest varer ut 2019. Kanskje blir det noen måneder ekstra som overlapping før ny sokneprest er på plass, men uansett: Takk at dere er med som en del av menigheten. Takk for forbønn og mange oppmuntrende ord.

Ønsker der en god advents- og juletid.

Svein

**Be gjerne for:**

* Det nye menighetsrådet
* Janne og Rune Øygard og deres arbeid for Misjonsalliansen i Liberia
* Ansettelse av ny prost i Tungenes prosti.
* Julens mange gudstjenester og aktiviteter i menigheten.

**Dette takker vi for:**

* Det nye menighetsrådet
* At mange barn og foreldre kommer til søndagsskolen, gjennomsnittlig 81 barn og foreldre på hver søndagsskole-samling til nå i høst.
* At Ung kirke Randaberg samler en god gjeng ungdommer, både konfirmanter og ungdomsledere, i kirkestua annenhver søndag.
* At det ordnet seg med dirigent for Barnemusikken fra høsten 2019.

**Fra diakonimedarbeider:**

* **Lunsjkonserter i Grødem kirke,** onsdagene 04.12, 11,12 og 18.12 kl.11.30. Salg av kaffe og vafler fra kl.10.30. Les mer på nettsidene.

* **Første søndagen i måneden er det bønnesamling** i kirkestua kl.21.00-21.30. Åpent for alle.
* Fra 28.november starter menigheten opp med **åpen kirke for bønn og meditasjon** hver torsdag kl.18.30-20.00. Her er det bare å komme og sette seg ned i stillhet. Det legges frem noen bønneark som kan brukes, og det blir mulighet til å tenne lys. Det blir også mulig å bli bedt for eller å be for noen.

**Fra daglig leder:**

* **Sarpeta-kvelder i 2020:** Velkommen til 10 kvelder med bibelundervisning! Opplegget vil gå over 4 semester, og tidligere prost Kjetil Aano vil lose oss igjennom.  Til våren blir det 3 nye kvelder: 16.01, 13.02 og 26.03. Enkel kveldsmat og hyggelig drøs følger med. Oversikt over temaene finnes **her.**
* **Alpha kurs 2020:** I januar startes det opp et nytt Alpha kurs i Randaberg. 7.Januar blir det Alpha-middag i Kirkestua på Randaberg. Dette er en sosial aften, inviter gjerne med en venn. På middagen vil du få informasjon om hva Alpha kurs inneholder.  
  Det blir god mat, gjennomgang av Alpha program og mer innsikt i hvordan en kurskveld gjennomføres. Les mer på nettsidene for påmelding.

**Staben:**

* Ansettelse av ny sokneprest i Randaberg skjer i bispedømmerådet 05.12.19.
* Randaberg og Grødem menigheter har fått tilført ekstra diakonimidler for skoleåret 2019/2020, og har ansatt Katrine Immerstein Gilje i en 25 % midlertidig stilling som ungdomsdiakonimedarbeider.

**Kan dere hjelpe til med noe:**

* Det trengs flere leder på HITS og i Barnemusikken.
* Det er behov for noen som kan være reserve pianist på Sofus, samt en fast frivillig.
* Være frivillige i gudstjenesten.
* Være med å lage en «bønnesti» på Bø, fra Bøveien og til de gamle kirkeruinene på Viste. Det trengs 4 (menn) til å merke løypa.
* Middag i stua: middagene er et populært tiltak i menigheten, og vi ser at vi har behov for flere frivillige til å lage mat/rydde på kjøkkenet. De frivillige på kjøkkenet møtes kl 15.00, og er ferdig ryddet igjen til ca. kl. 17.30.
* **Ta kontakt med Inger-Anne eller Ingrid på menighetskontoret dersom du kan tenke deg å være med på noen av disse tjenestene eller andre tjenester i menigheten!**